
НЭГ.ЕРӨНХИЙ ЗҮЙЛ
	
Байгалийн ургамлын тухай хуульд өөрчлөлт оруулах тухай хуулийн төсөл (цаашид “хуулийн төсөл” гэх)-ийн үр нөлөөг Хууль тогтоомжийн тухай хуулийн 17 дугаар зүйл, Засгийн газрын 2016 оны 59 дүгээр тогтоолын 3 дугаар хавсралтаар баталсан “Хууль тогтоомжийн төслийн үр нөлөөг үнэлэх аргачлал”-д заасны дагуу үнэлэв.
Тус хуулийн төсөл нь агуулгын хувьд нэр томьёоны тодорхойлолт нэмэх, ашиглалтын зориулалтыг зорилгоор нь ялган зааглах шинжтэй, зохицуулалтын хүрээ хязгаарлагдмал өөрчлөлт тул аргачлалд заасан шалгуур үзүүлэлтүүдийг сонгон авч, үе шаттайгаар үнэлгээ хийлээ.
Үр нөлөөний үнэлгээг хуулийн төслийн зүйл, заалтын практикт хэрэгжих боломж, хууль хэрэглээний тодорхой байдал, харилцан уялдаа, зардлын нөлөө-г тодорхойлох, улмаар хуулийн төслийн боловсруулалтыг сайжруулах зөвлөмж боловсруулах зорилгоор хийв.
 	Хуулийн төслийн үр нөлөөлий үнэлгээг Байгалийн ургамлын тухай хуульд өөрчлөлт оруулах тухай хуулийн төлсийн /цаашид “Хуулийн төсөл” гэх/ зүйл, заадтад Хууль боловсруулалтыг сайжруулахад зөвлөмж өгөх зорилгоор хийлээ.
Хууль тогтоомжийн тухай хуулийн[footnoteRef:1] 17 дугаар зүйл болон Засгийн газрын 2016 оны 59 дүгээр тогтоолын[footnoteRef:2] 3 дугаар хавсралтаар баталсан “Хуулийн төслийн үр нөлөө тооцох аргачлал”-д заасны дагуу хуулийн төслийн зүйл, заалтын харилцан уялдаа, практикт хэрэгжих боломж, үр нөлөөг тооцох, давхардал, хийдэл, зөрчлийг арилгах,  улмаар хуулийн төслийн боловсруулалтыг сайжруулахад зөвлөмж өгөх зорилгоор хийлээ. [1:  “Төрийн мэдээлэл” эмхэтгэлийн 2015 оны 25 дугаарт нийтлэгдсэн.]  [2:  Хууль тогтоомжийн тухай хуулийн 12.1-д заасны дагуу Монгол Улсын Засгийн газраас 2016 оны 01 дүгээр сарын 25-ны өдрийн 59 дүгээр тогтоолын 3 дугаар хавсралтаар баталсан.] 


Үнэлгээ хийхээр сонгож авсан хуулийн төсөл нь Хууль тогтоомжийн тухай хуулийн 22 дугаар зүйлийн 22.1.2-т заасан хуульд нэмэлт, өөрчлөлт оруулах  төрлөөр боловсруулагдсан  болно.
	Хуулийн төслийн үр нөлөөг үнэлэх ажиллагааг дараах үе шаттайгаар хийлээ:

1. Хуулийн төслийн үр нөлөөг үнэлэх шалгуур үзүүлэлтийг сонгох;
1. Хуулийн төслөөс үр нөлөө тооцох хэсгээ тогтоох;
1. Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;
1. Үр дүнг үнэлэх, зөвлөмж өгөх.     

ХОЁР. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН БАЙДАЛ, ҮНДЭСЛЭЛ

Тус үнэлгээний ажлыг хийж гүйцэтгэхдээ хуулийн төслийн зорилго, хамрах хүрээ, зохицуулах асуудлыг харгалзан 4 шалгуур үзүүлэлтийг сонголоо:

1. зорилгод хүрэх байдал; 			
1. ойлгомжтой байдал;
1. зардал;
1. харилцан уялдаа. 		 
		
Хүснэгт 1. Шалгуур үзүүлэлт
	№
	Шалгуур үзүүлэлт
	Үр нөлөөг үнэлэх хэсэг
	Тохирох шалгах хэрэгсэл

	1
	Зорилгод хүрэх байдал 
	Хуулийн төслийн зохицуулалтыг бүхэлд нь хамруулах  
	Хуулийн төслийн үзэл баримтлалд дэвшүүлсэн зорилтыг хангах эсэхэд дүн шинжилгээ хийх.

	2
	Ойлгомжтой байдал
	Хуулийн төслийг зохицуулалтыг бүхэлд нь хамруулах
	Хууль тогтоомжийн тухай хуулийн 24, 28, 29, 30, 32 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан эсэхийг шалгах.

	3
	Харилцан уялдаа 
	Хуулийн төслийг зохицуулалтыг бүхэлд нь хамруулах
	Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.10-т болон Аргачлалын 4.10-т заасан шаардлага, шалгуурыг хангасан шалгах.



ГУРАВ. ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ
ТОГТООСОН БАЙДАЛ

3.1. “Зорилгод хүрэх байдал” шалгуур үзүүлэлтээр үнэлсэн байдал

“Зорилгод хүрэх байдал” гэсэн шалгуур үзүүлэлтийн хүрээнд Байгалийн ургамлын тухай хуульд өөрчлөлт оруулах тухай үзэл баримтлалд тусгасан хуулийн төсөл боловсруулах болсон үндэслэл, хэрэгцээ шаардлагад тухайн хуулийн төслийн зохицуулалтууд нь нийцэж байгаа эсэхэд дүн шинжилгээ хийхийг зорьсон.  
	Тус хуулийн төслийн үзэл баримтлалд дараах үндсэн зорилтыг дэвшүүлсэн байна. Үүнд:
· “ам бүлийн хүнсний болон ахуйн хэрэгцээ” гэсэн ойлголтыг тайлбарлан тодорхойлж,
· уг хэрэгцээнээс бусад зорилгоор ашиглах тохиолдолд Зөвшөөрлийн тухай хуульд нийцүүлэн зөвшөөрөл шаардах зохицуулалтыг тусгасан нь практикт үүсдэг ойлголтын зөрүү, маргааныг бууруулах логик үндэслэлтэй гэж үзэв.
Иймд хуулийн төслийн зохицуулалт нь үзэл баримтлалд дэвшүүлсэн зорилгодоо чиглэсэн, түүнийг хангах боломжтой байдлаар томьёологдсон байна.
	Хуулийн төслийн үзэл баримтлал
	Хуулийн төслийн зохицуулалт

	Монгол Улсын Үндсэн хуулийн Зургадугаар зүйлийн 1 дэх хэсэгт “газар, түүний хэвлий, ой, ус, амьтан, ургамал болон байгалийн бусад баялаг гагцхүү ард түмний мэдэл, төрийн хамгаалалтад байна”, Монгол Улсын Их Хурлын 2010 оны 48 дугаар тогтоолоор баталсан “Монгол Улсын Үндэсний аюулгүй байдлын үзэл баримтлал”-д экологийн аюулгүй байдлыг үндэсний аюулгүй байдлын бүрэлдэхүүн хэсэг гэж тодорхойлж, байгалийн нөөцийн доройтлоос урьдчилан сэргийлэх шаардлагыг тусгасан. Мөн “Алсын хараа–2050” Монгол Улсын урт хугацааны хөгжлийн бодлогод байгалийн нөөцийг тогтвортой ашиглах, экосистемийн тэнцвэрийг хадгалах зорилтыг дэвшүүлсэн нь байгалийн ургамлыг ашиглах эрх зүйн зохицуулалтыг боловсронгуй болгох бодит шаардлагыг бий болгох
	 12 дугаар зүйл.Ургамлыг ахуйн зориулалтаар ашиглах

1.Иргэн ховор ургамлыг өөрийн ам бүлийн хүнсний болон ахуйн хэрэгцээний зорилгоор зохистой байдлаар ашиглаж болно.

	
	2.Иргэн ховор ургамлыг өөрийн ам бүлийн хүнсний болон ахуйн хэрэгцээнээс бусад зорилгоор Зөвшөөрлийн тухай хуулийн 8.2 дугаар зүйлийн 1.13-т заасны дагуу сум, дүүргийн Засаг даргын зөвшөөрлөөр ашиглаж болно. 

	
	3.Ховор ургамлыг өөрийн ам бүлийн хүнсний болон ахуйн хэрэгцээнээс бусад зорилгоор ашиглах зөвшөөрлийг Зөвшөөрлийн тухай хуульд заасан журмын дагуу олгоно.


	
	Тайлбар: -Энэ хуулийн “ам бүлийн хүнсний болон ахуйн хэрэгцээ” гэж ам бүлд хамаарах хүмүүст зориулагдсан хоол, хүнсэнд шууд хэрэглэх болон түүнтэй адилтгах ахуйн хэрэгцээнд шууд хэрэглэх хэрэгцээг ойлгоно.”

	
	2 дугаар зүйл. Энэ хуулийг батлагдсан өдрөөс эхлэн дагаж мөрдөнө.




3.2. “Ойлгомжтой байдал” шалгуур үзүүлэлтээр үнэлсэн байдал
Байгалийн ургамлын тухай хуульд өөрчлөлт оруулах тухай хуулийн төслийн боловсруулалт нь Хууль тогтоомжийн тухай хуулийн 24, 28, 29, 30, 32 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангаж байгаа эсэхийг шалгасан.  Хууль тогтоомжийн төсөл боловсруулах аргачлалд заасан шаардлагатай харьцуулан үнэлэхэд:
· өөрчлөлт оруулах төслийн нийтлэг хэлбэрийг баримталсан,
· нэр томьёог хоёрдмол утгагүй, товч тодорхой томьёолсон,
· өмнө хэрэглэгдэж байсан ойлголтыг тайлбарлан тодорхойлж, хууль хэрэглээний ойлгомжийг сайжруулсан байна.
Хуулийн төсөл нь хэрэгжүүлэх, хэрэглэх этгээдэд ойлгомжтой байдлаар томьёологдсон эсэхийг тогтоох зорилгоор иргэд, олон нийтээс хуулийн төслийн ойлгомжтой байдал гэсэн шалгах хэрэгслийн хүрээнд ойлгомжгүй байгаа зохицуулалт байхгүй талаар саналаа ирүүлсэн. 
	Хууль тогтоомжийн тухай хууль
29 дүгээр зүйл. Хуулийн төслийн эх бичвэрийн агуулгад тавих нийтлэг шаардлага

	29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх;
	Уг шаардлагыг хангасан

	29.1.2.тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх;
	Уг шаардлагыг хангасан

	29.1.3.тухайн хуулиар зохицуулах нийгмийн харилцааны хүрээнээс хальсан асуудлыг тусгахгүй байх;
	Уг шаардлагыг хангасан

	29.1.4.тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх;
	Уг шаардлагыг хангасан

	29.1.5.зүйл, хэсэг, заалт нь хоорондоо зөрчилгүй байх;
	Уг шаардлагыг хангасан

	29.1.6.хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх;
	Уг шаардлагыг хангасан

	29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх;
	Уг шаардлагыг хангасан

	29.1.8.тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам;
	Уг шаардлагыг хангасан

	29.1.9.шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт;
	Уг шаардлагыг хангасан

	29.1.10.шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх;
	Уг шаардлагыг хангасан

	29.1.11.хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана.
	Уг шаардлагыг хангасан. 

	30 дугаар зүйл. Хуулийн төслийн хэл зүй, найруулгад тавих нийтлэг шаардлага

	30.1.1.Монгол Улсын Үндсэн хууль, бусад хуульд хэрэглэсэн нэр томьёог хэрэглэх;
	Уг шаардлагыг хангасан

	30.1.2.нэг нэр томьёогоор өөр өөр ойлголтыг илэрхийлэхгүй байх;
	Уг шаардлагыг хангасан

	30.1.3.үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих;
	Уг шаардлагыг хангасан

	30.1.4.хүч оруулсан нэр томьёо хэрэглэхгүй байх;
	Уг шаардлагыг хангасан

	30.1.5.жинхэнэ нэрийг ганц тоон дээр хэрэглэх.
	Уг шаардлагыг хангасан


3.3. “Зардал” шалгуур үзүүлэлтээр үнэлсэн байдал
Төрд үүсэх зардал: Төсөвт нэмэлт ачаалал үүсгэхгүй.
Иргэнд үүсэх зардал: Иргэдэд нэмэлт зардал үүсгэхгүй.
Иргэн, аж ахуйн нэгжид: Хуулийн төсөл батлагдсанаар аж ахуйн нэгжид нэмэлт зардал үүсгэхгүй бөгөөд төрийн байгууллагаас үйлчилгээ авахад тулгамдаж буй асуудлууд шийдэгдэж, процессыг хялбарчилснаар цаг хугацаа, зардлыг хэмнэнэ. 
3.4. “Харилцан уялдаа” шалгуур үзүүлэлтээр үнэлсэн байдал
“Харилцан уялдаа” гэсэн шалгуур үзүүлэлтийн хүрээнд хуулийн төслийг аргачлалд тусгасан хуулийн төслийн үр нөлөөг үнэлэх аргачлалд заасан асуудлыг тодорхойлох байдлаар хуулийн төслийг бүхэлд нь авч үзсэн.  
Хүснэлт 4. Хуулийн төслийг аргачлалын дагуу үнэлсэн байдал
	Аргачлалд заасан асуулт
	Хуулийн төслийг үнэлсэн байдал

	Хуулийн төслийн зохицуулалт тухайн хуулийн зорилттой нийцэж байгаа эсэх;
	Хуулийн төсөл нь энэхүү хуулийн төсөлд Үндсэн хуульд заасан хүний эрхийг хөхиүлэн дэмжихэд чиглэсэн агуулгатай нийтлэг зохицуулалтыг тусгасан тул хуулийн зорилттой нийцэж байна. 

	Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх;
	Хуулийн нэр томъёоны тодорхойлолтыг Монгол Улсын Үндсэн хууль, олон улсын стандарт болон бусад хуульд нийцүүлсэн байна. 

	Хуулийн төслийн зүйл, заалт тухайн хуулийн төсөл болон бусад хуулийн заалттай нийцэж байгаа эсэх;
	Нийцсэн байна. 

	Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх;
	Нийцсэн байна. 

	Хуулийн төслийг хэрэгжүүлэх этгээдийг тодорхой тусгасан эсэх;
	Хуулийн төслөөр хуулийн төслийг хэрэгжүүлэх этгээдийг тодорхой тусгасан байна. 

	Хуулийн төсөлд шаардлагатай зохицуулалтыг орхигдуулсан эсэх;
	Хуулийн төсөлд шаардлагатай зохицуулалтыг тусгасан байна. 

	Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх;
	Хуулийн төсөлд төрийн байгууллагын гүйцэтгэх чиг үүргийг давхардуулан тусгасан зохицуулалт байхгүй байна. 

	Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх;
	Тийм зохицуулалт тусгагдаагүй.

	Татварын хуулиас бусад хуулийн төсөлд албан татвар, төлбөр, хураамж тогтоосон эсэх;
	Тийм зохицуулалт тусгагдаагүй. 

	Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх;
	Тийм зохицуулалт тусгагдаагүй. 

	Хуулийн төслийн зүйл, заалт жендэрийн эрх тэгш байдлыг хангасан эсэх;
	Тийм зохицуулалт тусгагдаагүй. 

	Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх;
	Тийм зохицуулалт тусгагдаагүй. 

	Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх;
	Тийм зохицуулалт тусгагдаагүй.

	Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх.
	Тийм зохицуулалт тусгагдаагүй.



Дээрх судалгаанаас үзэхэд Байгалийн ургамлын тухай хуульд өөрчлөлт оруулах тухай хуулийн төсөл нь хууль тогтоомжтой уялдсан бөгөөд давхардалгүй байна. 
Дөрөв. Үр дүнг үнэлж, зөвлөмж өгсөн байдал
Дүгнэлт: Байгалийн ургамлын тухай хуульд өөрчлөлт оруулах тухай хуулийн төслийн “Хууль тогтоомжийн төслийн үр нөлөөг үнэлэх аргачлал”-ын дагуу үнэлэхэд хуулийн төсөл нь хуулийн төслөөр тавьсан зорилгодоо хүрэх боломжтой, хуулийн төсөл боловсруулах шаардлагад нийцсэн байдлаар боловсруулагдсан байна.
- Хуулийн төслийн зорилт нь үзэл баримтлалд тусгасан хуулийн төсөл боловсруулах хэрэгцээ шаардлага, үндэслэлийг бүрэн илэрхийлж чадсан байна. 
- Хуулийн төслийн зохицуулалт нь хуулийн төсөлд тодорхойлсон зорилго, зорилтыг бүрэн илэрхийлсэн байна. 
- Хууль тогтоомжийн тухай хуульд заасан хуулийн төсөлд тавигдах шаардлагад нийцсэн бөгөөд төсөвт нэмэлт ачаалал үүсгэхгүй байна. 
 - Хуулийн төсөл нь бусад хууль тогтоомжтой харилцан уялдсан байна. 
Тав. Зөвлөмж
Энэхүү хуулийн төслийн үр нөлөөний үнэлгээний дүнд тулгуурлан дараах эрх зүй, бодлого,хэрэгжилтийн түвшний зөвлөмжийг дэвшүүлж байна.
Нэгдүгээрт, “ам бүлийн хүнсний болон ахуйн хэрэгцээ” гэсэн ойлголтын практик хэрэглээг нэг мөр болгох зорилгоор байгаль орчны асуудал эрхэлсэн төрийн захиргааны төв байгууллагаас холбогдох тайлбар, аргачлал, дотоод удирдамж боловсруулах нь зүйтэй. Энэ нь хуульд тусгасан нэр томьёог бодит амьдрал дээр харилцан адилгүй тайлбарлах, улмаар зөрчил, маргаан үүсэх эрсдэлийг бууруулахад чиглэнэ.
Хоёрдугаарт, хуулийн төслийн хэрэгжилтийн явцад ахуйн хэрэгцээний хүрээнээс давсан ашиглалтыг тогтоох шалгуур, нотлох баримтын хэлбэр, үнэлэх аргачлал (жишээлбэл, ашиглалтын хэмжээ, давтамж, зориулалтын шинж)-ыг захиргааны журмаар нарийвчлан тогтоох шаардлагатай. Энэ нь хяналт шалгалтын байгууллагын үйл ажиллагаанд эрх зүйн тодорхой байдлыг хангаж, хууль хэрэглээний нэгдмэл байдлыг бэхжүүлнэ.
Гуравдугаарт, хуулийн хэрэгжилтийн эхний үе шатанд (ялангуяа батлагдсанаас хойш эхний 1-2 жилд) үүсэх маргаан, зөрчлийн шалтгаан, хууль хэрэглээний практик-ийг нэгтгэн дүгнэж, үр нөлөөний дахин үнэлгээ (ex post assessment) хийх нь зүйтэй. Энэ нь хууль тогтоомжийг нотолгоонд суурилан сайжруулах орчин үеийн хандлагатай нийцнэ.
Дөрөвдүгээрт, хуулийн хэрэгжилтийг хангах хүрээнд иргэд, орон нутгийн захиргааны байгууллага, хяналтын албан хаагчдад зориулсан сургалт, мэдээлэл, тайлбарлах арга хэмжээ-г үе шаттай зохион байгуулах нь зүйтэй. Ингэснээр хууль нь зөвхөн хориглох бус, ойлгуулж хэрэгжүүлэх шинжтэй болж, нийгмийн дэмжлэг, итгэлийг нэмэгдүүлэх ач холбогдолтой.
Тавдугаарт, байгалийн ургамлыг ашиглахтай холбоотой зохицуулалтыг цаашид экосистемийн тогтвортой байдал, биологийн олон янз байдлын үнэлгээтэй уялдуулан хөгжүүлэх бодлогын судалгааг дэмжих шаардлагатай. Энэ нь хуулийн зохицуулалт богино хугацааны маргаан шийдвэрлэхээс гадна урт хугацаанд байгаль хамгааллын бодлогын шинжлэх ухаанч үндсийг бэхжүүлэх нөхцөлийг бүрдүүлнэ.
Байгалийн ургамлын тухай хуульд өөрчлөлт оруулах тухай хуулийн төслийн үр нөлөөний үнэлгээг зохих журмын дагуу хийж гүйцэтгэхэд хуулийн төсөл зорилгодоо хүрэх боломжтой, хуулийн төсөл боловсруулах шаардлагад нийцсэн байх тул хуулийн төслийг хэвээр үлдээх нь зүйтэй байна.

